**Моја лековита биљка**

Једном давно, иза осам гора, иза осам мора, живео један Краљ који је имао два сина. Старији син био је храбар, снажан, вредан и лукав. Успевао је увек и све да уради што се од њега тражило. Млађи син био је стидљив, миран, тих и несигуран јер је увек био у братовој сенци. Много је волео своје краљевство, дане је проводио са сељанима у обичној гардероби а не у краљевској палати у свили. Зато су га исмевали и нико није веровао да би он могао бити будући краљ.

Једнога дана, отац је окупио синове и даде им задатак да оду у свет и потраже срећу. Ко се врати са пута богатији и срећнији, тај ће наследити круну. Старији брат одмах поведе војску и крену на пут да осваја земље и благо. Борио се дању и ноћу, отимао новац и дарове, освајао земље и постајао све охолији. Млађи брат кренуо је на пут са једном торбом и магарцем. Ишли су дуго не знајући шта траже. Када се магарац уморио, млађи син сиђе са њега да му олакша пут. После неколико дана пешачења без воде и хране, магарац је клонуо. Наиђоше на велику ливаду па стадоше да се одморе. Магарац је хтео да пасе али није имао снаге да стоји. Млађи принц му убра нелико листова непознатог биља и он истог трена уста на ноге, подиже принца на себе и крену даље. На свом путу ништа нису стекли, само су уживали у природи и помагали где год су могли. Након неког времена, млађи принц реши да се врати у своје краљевство без ичега. У повратку су опет наишли на исто непознато биље, па га убраше и понеше у случају да им опет буде потребно снаге. Када су се синови вратили код краља, старији син беше болестан, изморен али је донео препуне ковчеге блага. Отац му је био задовољан успехом али га је забринуло принчево здравље па позва лекаре. Сви су одмахивали главом и говорили да му нема спаса. Млађи принц показа свој пелцер као пехар свог путовања. Дворани су га исмевали и упирали су прстом у његову биљку. Млади принц се није растужио јер је знао да лековита биљка може излечити и његовог брата. Брзо оде до болничког кревета, скува брату чај и даде му две капи да попије. После само неколико секунди, старији брат отвори очи и загрли млађег брата. Краљ је био зачуђен овим догађајем али и пресрећан што су му синови здрави, на окупу и у слози.

Краљ окупи народ и рече им :“Није срећа блага пуна врећа“. Краљ нареди да се ова биљка посади у сваком дворишту и пажљиво негује. Она је лечила од сваке болести и мржње. Млађи приц тада рече: „ За некога је срећа новац, земља и благо а овом краљевству лековита биљка је донела оздрављење и помирење“. Тада краљ одлучи да млађем сину преда престо јер је мудро и хумано поступио. Старији син је у освојеним земљама вратио благо и посадио лековиту биљку да лечи болесне и шири љубав.

Бабић Петар IV-4

ОШ „ Растко Немањић- Свети Сава“

Нова Пазова